|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  факс (8555) 41-70-00, тел.42-41-41 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  факс (8555) 41-70-00, тел.42-41-41 |
|  |  |
| **Р Е Ш Е Н И Е** | **К А Р А Р** |
| **№ 33** | **2020 елның 21 декабре** |

Түбән Кама муниципаль районы Советының «Татарстан Республикасы

«Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» карары проекты буенча

гавами тыңлаулар үткәрү хакында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның аерым статьяларына кертелгән үзгәрешләр һәм өстәмәләр белән бәйле рәвештә, шулай ук «Татарстан Республикасында җирле үзидарә турында» 2004 елның 28 июлендәге 45-ТРЗ номерлы Татарстан Республикасы Законына, Татарстан Республикасы «Түбән Кама муниципаль районы» муниципаль берәмлеге Уставына таянып, Түбән Кама муниципаль районы Советы

КАРАР БИРӘ:

1. Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» карары проектын хупларга һәм гавами тыңлауларда фикер алышуга чыгарырга (1 нче кушымта).

2. Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» карары проекты буенча гавами тыңлауларны 2021 елның 22 гыйнварында 15:00 сәгатьтә Түбән Кама шәһәре, Төзүчеләр проспекты, 12 йорт адресы буенча Советлар йорты бинасының зур залында үткәрергә.

3. Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» карары проекты буенча гражданнарның тәкъдимнәрен исәпкә алу һәм фикер алышуда гражданнарның катнашу тәртибен расларга (2 нче кушымта).

4. Түбән Кама муниципаль районы Башкарма комитетына Түбән Кама муниципаль районы Советы эшчәнлеген оештыру бүлеге белән берлектә:

4.1. әлеге карарны Татарстан Республикасы хокукый мәгълүматының рәсми порталында (<http://pravo.tatarstan.ru>) һәм Түбән Кама муниципаль районының рәсми сайтында (<http://www.e-nkama.ru>) урнаштырырга;

4.2. әлеге карарны «Нижнекамская правда» газетасында бастырып чыгарырга;

4.3. Түбән Кама муниципаль районы Советының 2006 елның 13 октябрендәге 48 номерлы карары белән расланган (2006 елның 4 ноябрендәге 218-219 номерлы матбугат басмасында – «Ленинская правда» газетасында басылып чыккан) Татарстан Республикасы «Түбән Кама муниципаль районы» муниципаль берәмлегендә гавами тыңлаулар оештыру һәм үткәрү тәртибе турындагы нигезләмә нигезендә, гавами тыңлаулар үткәрүне, гавами тыңлауларда катнашу өчен гражданнардан һәм вазыйфаи затлардан кергән тәкъдимнәрне һәм гаризаларны кабул итүне һәм исәпкә алуны тәэмин итәргә.

5. Әлеге карарның үтәлешен контрольдә тотуны Түбән Кама муниципаль районы Башлыгы урынбасары Т.Р. Гәрәевка йөкләргә.

Түбән Кама муниципаль

районы Башлыгы А.Р.Метшин

Түбән Кама муниципаль районы

Советының

2020 елның 21 декабрендәге

33 номерлы карарына

1 нче кушымта

|  |  |
| --- | --- |
| ТҮБӘН КАМА МУНИЦИПАЛЬ РАЙОНЫ СОВЕТЫ  **КАРАРЫ ПРОЕКТЫ** | |
| № | 20\_\_ ел |

Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28, 44 статьялары, Татарстан Республикасы «Түбән Кама муниципаль районы» муниципаль берәмлеге Уставының 92, 93, 94 статьялары нигезендә, Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» карары проекты буенча гавами тыңлаулар нәтиҗәләрен карап, Түбән Кама муниципаль районы Советы

КАРАР БИРӘ:

1. Түбән Кама муниципаль районы Советының 2014 елның 18 февралендәге 5 номерлы карары белән расланган Татарстан Республикасы «Түбән Кама муниципаль районы» муниципаль берәмлеге Уставына кушымта нигезендә үзгәрешләр һәм өстәмәләр кертергә.

2. Әлеге карар гамәлдәге законнарда билгеләнгән тәртиптә үз көченә керә.

3. Түбән Кама муниципаль районы Башлыгы (А.Р. Метшин) әлеге карарны гамәлдәге законнарда билгеләнгән тәртиптә дәүләт теркәвенә алу өчен җибәрергә.

4. Әлеге карарның үтәлешен контрольдә тотуны җирле үзидарә, регламент һәм хокук тәртибе мәсьәләләре буенча даими комиссиягә йөкләргә.

|  |  |
| --- | --- |
| Түбән Кама муниципаль  Районы Башлыгы | А.Р.Метшин |

Түбән Кама муниципаль районы

Советының

\_\_\_\_ елның \_\_ \_\_\_\_\_\_\_\_\_\_\_

\_\_ номерлы карарына

кушымта

**Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр**

1. **«Районның җирле әһәмияттәге мәсьәләләренә кертелмәгән мәсьәләләрне хәл итүгә район хокукы»** **7 статьясында** 1 өлешкә түбәндәге эчтәлекле 15 пункт өстәргә:

«15) полиция участок вәкаләтлесе вазыйфасын биләп торучы хезмәткәргә һәм аның гаилә әгъзаларына хезмәткәр тарафыннан күрсәтелгән вазыйфаны биләү чорында торак урыны бирү.»

2. **«Гражданнар җыелышы**» **17 статьясында**:

а) 1 өлештә «һәм район җирле үзидарәнең вазыйфаи затларын,» сүзләреннән соң «инициативалы проектларны кертү һәм аларны карау мәсьәләләре турында фикер алышу,» сүзләрен өстәргә;

б) 2 өлешкә түбәндәге эчтәлекле абзац өстәргә:

«Инициативалы проектларны кертү һәм аларны карау мәсьәләләре буенча гражданнар җыелышында уналты яшькә җиткән тиешле территориядә яшәүчеләр катнашырга хокуклы. Инициативалы проектларны кертү мәсьәләләрен карау һәм фикер алышу максатларында, гражданнар җыелышын билгеләү һәм үткәрү тәртибе район Советының норматив хокукый акты белән билгеләнә.».

3. **«Гражданнардан сораштыру» 19 статьясында:**

а) 2 өлешкә түбәндәге эчтәлекле җөмлә өстәргә:

«Гражданнарның инициативалы проектка ярдәм итү турындагы фикерен ачыклау мәсьәләсе буенча үткәрелгән сораштыруда уналты яшькә җиткән инициативалы проектны гамәлгә ашыру тәкъдим ителә торган муниципаль берәмлек яки аның өлешендә яшәүчеләр катнашырга хокуклы.»;

б) 3 өлешкә түбәндәге эчтәлекле 3 пункт өстәргә:

«3) уналты яшькә җиткән инициативалы проектны гамәлгә ашыру тәкъдим ителә торган муниципаль берәмлек яисә аның өлешендә яшәүчеләр - әлеге инициативалы проектка ярдәм итү турында гражданнарның фикерен ачыклау өчен.»;

в) 5 өлештә:

беренче абзацта «район Советы тарафыннан. Карарда» сүзләрен «район Советы тарафыннан. Гражданнар арасында сораштыру үткәрү өчен «Интернет» мәгълүмат-телекоммуникация челтәрендә Түбән Кама муниципаль районының рәсми сайтын файдаланылырга мөмкин (http://www.e-nkama.ru). Карарда» сүзләренә алмаштырырга;

түбәндәге эчтәлекле 6 пункт өстәргә:

«6) «Интернет» мәгълүмат-телекоммуникация челтәрендә Түбән Кама муниципаль районының рәсми сайтыннан (http://www.e-nkama.ru) файдаланып, гражданнар арасында сораштыру уздырган очракта, сораштыруда катнашучыларны идентификацияләү тәртибе.»;

г) 7 өлешнең 1 пунктына «яки муниципаль берәмлек халкын» сүзләрен өстәргә.

4. **«Муниципаль хокукый актлар әзерләү» 72 статьясында** 3 өлешкә түбәндәге эчтәлекле 3 пункт өстәргә:

«3) Гадәттән тыш хәлләр режимнары гамәлдә булган чорда табигый һәм техноген характердагы гадәттән тыш хәлләрне бетерү максатларында эшләнгән норматив хокукый актлар проектларын.»

Түбән Кама муниципаль районы

Башлыгы урынбасары Т.Р.Гәрәев

Түбән Кама муниципаль районы

Советының

2020 елның 21 декабрендәге

33 номерлы карарына

2 нче кушымта

**ТҮБӘН КАМА МУНИЦИПАЛЬ РАЙОНЫ СОВЕТЫНЫҢ «ТАТАРСТАН РЕСПУБЛИКАСЫ «ТҮБӘН КАМА МУНИЦИПАЛЬ РАЙОНЫ» МУНИЦИПАЛЬ БЕРӘМЛЕГЕ УСТАВЫНА ҮЗГӘРЕШЛӘР ҺӘМ ӨСТӘМӘЛӘР КЕРТҮ ТУРЫНДА» КАРАРЫ ПРОЕКТЫ БУЕНЧА ГРАЖДАННАРНЫҢ ТӘКЪДИМНӘРЕН ИСӘПКӘ АЛУ ТӘРТИБЕ**

1. Түбән Кама муниципаль районы Советының «Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында» карары проектына тәкъдимнәр Түбән Кама муниципаль районы Советына Түбән Кама шәһәре, Төзүчеләр проспекты, 12 нче йорт (Советлар йорты бинасы), 204 нче кабинет адресы буенча яисә кушып бирелә торган үрнәк нигезендә төзәтмәләр таблицасы рәвешендә 41-70-00 факсы буенча кертелә:

|  |  |  |  |  |  |
| --- | --- | --- | --- | --- | --- |
| т/с | Пункт,  пунктча | Карар проекты тексты | Төзәтмә тексты | Төзәтмәне исәпкә алып, проект тексты | Төзәтмә авторы  (Ф.И.О., адрес, телефон, эш  (уку) урыны |
|  |  |  |  |  |  |

2. Чыгыш ясау хокукы белән гавами тыңлауларда катнашу өчен гаризалар Түбән Кама шәһәре, Төзүчеләр пр., 12 йорт адресы буенча яисә почта аша (конвертта «Устав турында фикер алышу» яки «Гавами тыңлаулар» дигән тамга белән), шулай ук 41-70-00 факсы буенча бирелә.

Гаризалар гавами тыңлаулар үткәрү датасына кадәр 5 көннән дә соңга калмыйча эш көннәрендә 8 сәгатьтән 17 сәгатькә кадәр кабул ителә.

3. Гражданнарның тәкъдимнәре Совет эшчәнлеген оештыру бүлеге хезмәткәрләре тарафыннан теркәлә һәм карау өчен җирле үзидарә, регламент һәм хокук тәртибе мәсьәләләре буенча даими комиссиягә тапшырыла.

Түбән Кама муниципаль районы

Башлыгы урынбасары Т.Р.Гәрәев